section_heading: Meteorološka mjerenja
paragraph_text: U Požegi postoji meterološka postaja koja daje podatke DHMZ-u i nalazi se u Osječkoj ulici, u blizini Opće županijske bolnice Požega. Nažalost, budući da DHMZ-ova postaja daje svega dva mjerenja dnevno, podaci o ovom nevremenu nisu od koristi. Ipak, zahvaljujući dobrovoljcima koji održavaju nekolicinu amaterskih meteo postaja, crowdsourcing web stranica pljusak.com je prikupila podatke s čak šest postaja. Kako je riječ o amaterskim postajama, nažalost, samo postaje na Tekiji i u Industrijskoj ulici su bile kalibrirane, dok ostale nisu. Uslijed tuče, čak četiri postaje su stradale u nevremenu. Zahvaljujući dobrovoljcima koji podatke svojih meteo postaja šalju na web stranicu pljusak.com, nastradale meteo postaje su unutar 6 mjeseci zamijenjene, boljim, kalibriranim uređajima. [[Datoteka:Pozega 20210625 ostecenja kora drveca.jpg|alt=Oštećenja na voćkama i drugim biljkama nakon tuče.|mini|Oguljena kora na stablima uslijed tuče 25. lipnja 2021.]]